Samy variana tamin’ny sehatra hafa. Tafaray, ary hivoaka amin’ny fahanginany ny tarika Johary, ary hanolotra seho tokana etsy amin’ny Skandal Buffet etsy Ankorondrano, anio alina manomboka amin’ny 8 ora. Tany amin’ny 30 taona lasa no efa nahafantarana ny fahaizan’izy efatra mirahalahy mampiara-peo, ary mbola voatazona izany hatramin’izao. Ao anatin’ny endrika kanto hatrany no hameloman-dry Mahery, Goth, Luk ary Sefo ireo hira nahafantarana ny tarika Johary toa ny « Trio » ; « Soanambo », « Omeko azy », « Ny androany », « Tiako foana », « angidina »…